钦定古今图书集成/明伦汇编/氏族典/第411卷 > 《廖用贤尚友录》 > 杜彦
## 钦定古今图书集成/明伦汇编/氏族典/第411卷 > 《廖用贤尚友录》 > 杜彦

按《隋书杜彦传》：“彦，云中人也。父迁，属葛荣之乱，徙家
于豳。彦仕周，以战功拜大都督，寻迁仪同。明年，拜陇
州刺史。高祖为丞相，进位上开府，封襄武县侯，拜魏
郡太守。开皇初，授丹州刺史，进爵为公。平陈之役，与
韩擒虎相继而进，及陈平，进位柱国。高智慧等之作
乱也，以行军总管从杨素讨之，别解江州围，拜洪州”
总管，甚有治名。岁馀，征拜云州总管。突厥来寇，彦辄
擒斩之，北人畏惮。十八年，辽东之役，以行军总管从
汉王突厥复寇云州。上以彦素为突厥所惮，复拜云
州总管。未几，以疾征还，卒。子宝虔，大业末文城郡丞。